CELEX: 62020TN0490
Language: hr
Date: 2018-08-02 00:00:00
Title: Predmet T-490/20: Tužba podnesena 2. kolovoza 2020. – CH i CN protiv Parlamenta

5.10.2020   
            
            
               HR
            
            
               Službeni list Europske unije
            
            
               C 329/18
            
         
      Tužba podnesena 2. kolovoza 2020. – CH i CN protiv Parlamenta
      (Predmet T-490/20)
      (2020/C 329/36)
      Jezik postupka: francuski
      
         Stranke
      
      
         Tužitelji: CH i CN (zastupnik: C. Bernard-Glanz, odvjetnik)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  utvrdi da je tužba dopuštena;
               
            
                  —
               
               
                  poništi pobijane odluke s obzirom na to da se njima ne odlučuje konačno o činjenicama u vezi s navedenim uznemiravanjem;
               
            
                  —
               
               
                  naloži tuženiku plaćanje svakome iznosa od 5 000 eura ex aequo et bono radi naknade neimovinske štete izazvane protekom razumnog roka, uvećano za zatezne kamate do isplate u cijelosti;
               
            
                  —
               
               
                  naloži tuženiku plaćanje svakome iznosa od 100 000 eura ex aequo et bono radi naknade neimovinske štete izazvane time što nije konačno odlučeno o činjenicama u vezi s navedenim uznemiravanjem, uvećano za zatezne kamate do isplate u cijelosti;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U potporu tužbi protiv odluka Parlamenta od 13. rujna 2019. kojima tijelo ovlašteno za sklapanje ugovora o radu te institucije, kao odgovor na zahtjeve tužitelja za pružanje pomoći, nije konačno odlučilo o činjenicama navedenog uznemiravanja, tužitelji ističu dva tužbena razloga.
      
                  1.
               
               
                  Prvi tužbeni zahtjev koji se temelji na povredi dužnosti pružanja pomoći i članka 24. Pravilnika o osoblju za dužnosnike Europske unije (u daljnjem tekstu: Pravilnik o osoblju) zbog toga što je, time što nije konačno odlučilo o činjenicama navedenog uznemiravanja, tijelo ovlašteno za sklapanje ugovora o radu Parlamenta povrijedilo dužnost pružanja pomoći koju ima.
               
            
                  2.
               
               
                  Drugi tužbeni razlog, koji se temelji na povredi dužnosti pažnje i načela dobre uprave kao i povredi prava na dostojanstvo i povredi članaka 1. i 31. Povelje Europske unije o temeljnim pravima, zbog toga što je, time što nije konačno odlučilo o činjenicama navedenog uznemiravanja, tijelo ovlašteno za sklapanje ugovora o radu Parlamenta povrijedilo načelo dobre uprave i dužnost pažnje, prekršivši time pravo na ljudsko dostojanstvo tužitelja.